b'\n_START_ARTICLE_\nSaab-Scania\n_START_PARAGRAPH_\nSaab-Scania AB var en sammensl\xc3\xa5ing av de to svenske selskapene Saab AB og Scania AB.\n_START_SECTION_\nHistorie\n_START_PARAGRAPH_\nSaab-Scania ble stiftet i 1. september 1969, da fly- og bilprodusenten Saab og lastebil- og bussprodusenten Scania slo seg sammen. Saab og Scania hadde begge eierinteresser fra familien Wallenberg, og man ville skape et svensk storkonsern innen industri. Selskapets styreleder ble Marcus Wallenberg. Selskapets to deler delte blant annet utvikling og produksjon. I 1983 skapte Carl Fredrik Reutersw\xc3\xa4rd selskapets nye logo, med Scanias sk\xc3\xa5negriff sentralt. Selskapets mest l\xc3\xb8nnsomme del var lastebildivisjonen (Scania) og flyproduksjonen hos Saab, mens personbildivisjonen ofte stod i fokus med sin ul\xc3\xb8nnsomhet. I 1977 hadde man langsiktige planer om \xc3\xa5 sl\xc3\xa5 sammen Saabs personbildivisjon med Volvo, men planene ble skrinlagt etter protester fra Saab._NEWLINE_Saabs personbildivisjons etterhvert prek\xc3\xa6re \xc3\xb8konomiske situasjon krevde forandringer mot slutten av 1980-tallet, og i 1992 ble personbilproduksjonen solgt til amerikanske General Motors. Dette s\xc3\xb8rget ogs\xc3\xa5 for at en deling av storkonsernet Saab-Scania m\xc3\xa5tte gjennomf\xc3\xb8res, og Saab m\xc3\xa5tte ogs\xc3\xa5 igjen deles i flere deler. Sk\xc3\xa5negriffen er fortsatt en del av begge selskapers logo (selv om de for \xc3\xb8vrig er ulike), til tross for at merket historisk tilh\xc3\xb8rer Scania.'